Liitauisk Sosialistisk Sowjetrepubliik

Det Liitauisk Sosialistisk Sowjetrepubliik (kurt: Liitauisk SSR, Sowjet Liitauen of Liitauen; üüb Liitauisk:  Lietuvos Tarybų Socialistinė Respublika; üüb Rüs: Литовская Советская Социалистическая Республика Litovskaja Sovetskaja Socialističeskaja Respublika) wiar faan 1940 tu 1941 an faan 1944 tu 1991 ian faan a republiiken uun't Sowjetunioon. At republiik wurd faan föl lunen ei uunkäänd.

Befölkring
Det letst folksteeling uun't Sowjetunioon wiar uun't juar 1989. Efter a resultooten hed det Liitauisk SSR 3.689.779 lidj: 1.942.605 diarfaan wiar wüfhööd an 1.747.174 karmen, 2.509.311 lewet uun a steeden an 1.180.468 üüb't lun.

Histoore
At republiik Liitauen wurd 16. Jüüne 1940 faan det Ruad Armee besaat. Det Liitauisk SSR wurd 21. Jüüle grünjlaanjen an wurd 3. August dial faan't Sowjetunioon. Det wurd faan 1941 tu 1944 faan Tjiisklun besaat. At lun wurd 11. Marts 1990 weler suwereen.

Politiik
Det regiaringspartei wiar det Komunistisk Partei faan Liitauen, wat en twiig faan det Komunistisk Partei faan't Sowjetunioon wiar.

Hoodmaaner
 Antanas Sniečkus (1940-1941, 1944-1974)
 Petras Griškevičius (1974-1987)
 Ringaudas Songaila (1987-1988)
 Algirdas Brazauskas (1988-1990)

Kwelen

Kategorie:Republiik faan't Sowjetunioon
Kategorie:Litauen